钦定古今图书集成/明伦汇编/官常典/第595卷 > 刘玺
## 钦定古今图书集成/明伦汇编/官常典/第595卷 > 刘玺

按《明外史》本传：“玺字廷守，南京龙骧卫人。幼有孝行，
为诸生，力学，袭世职指挥同知，掌部旗手。诸卫漕粮，
江彬以货畀领运者，令散漕卒而倍增其息。玺置一
棺舟中，右持刀，左招彬，使嗔目呼曰：‘犯吾舟必杀若’！
言已，嚼齿欲碎，其人惧而走。累进都指挥佥事。嘉靖
初，改掌江西都司，寻擢参将，协同督运。玺历官自常”
俸外不入一钱，时以“青菜刘”称之。十三年，督漕总兵
官缺人，所司以玺名上。帝喜曰：“是穷刘也。”即擢都督
佥事任之。莅事五年，先后条《漕政便宜》三十馀疏，军
民咸德之。改佥书南京前府。二十二年再被命督漕，
中谗被劾罢。归装萧然，书数卷而已。